CELEX: 52006PC0555
Language: el
Date: 2006-09-28
Title: Πρόταση Αποφασησ του Συμβουλίου με την οποία επιτρέπεται στο Ηνωμένο Βασίλειο να θεσπίσει ειδικό μέτρο παρέκκλισης από το άρθρο 21 παράγραφος 1 στοιχείο ﾱ) της οδηγίας 77/388/ΕΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών

Σημαντική ανακοίνωση νομικού περιεχομένου

|

52006PC0555

Πρόταση Αποφασησ του Συμβουλίου με την οποία επιτρέπεται στο Ηνωμένο Βασίλειο να θεσπίσει ειδικό μέτρο παρέκκλισης από το άρθρο 21 παράγραφος 1 στοιχείο ﾱ) της οδηγίας 77/388/ΕΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών  /* COM/2006/0555 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 28.9.2006COM(2006) 555 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥμε την οποία επιτρέπεται στο Ηνωμένο Βασίλειο να θεσπίσει ειδικό μέτρο παρέκκλισης από το άρθρο 21 παράγραφος 1 στοιχείο α) της οδηγίας 77/388/ΕΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΠλαίσιο της πρότασης |110 | Λόγοι υποβολής και στόχοι της πρότασης Δυνάμει του άρθρου 27 παράγραφος 1 της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθεμένης αξίας: ομοιόμορφη φορολογική βάση, το Συμβούλιο, αποφασίζοντας ομόφωνα μετά από πρόταση της Επιτροπής, δύναται να επιτρέπει σε κάθε κράτος μέλος να θεσπίζει ειδικά μέτρα παρέκκλισης από την παρούσα οδηγία, για την απλούστευση της είσπραξης του φόρου ή την αποφυγή ορισμένων τύπων φοροδιαφυγής και φοροαποφυγής. Με επιστολή που πρωτοκολλήθηκε στη Γενική Γραμματεία της Επιτροπής, στις 10 Φεβρουαρίου 2006, το Ηνωμένο Βασίλειο ζήτησε να του επιτραπεί η θέσπιση ειδικού μέτρου παρέκκλισης από το άρθρο 21 παράγραφος 1 στοιχείο α) της οδηγίας 77/388/ΕΟΚ. Σύμφωνα με το άρθρο 27 παράγραφος 2 της οδηγίας 77/388/EΟΚ, η Επιτροπή, στις 18 Ιουλίου 2006, ενημέρωσε τα άλλα κράτη μέλη σχετικά με το αίτημα που υπέβαλε το Ηνωμένο Βασίλειο. Με επιστολή της 19ης Ιουλίου 2006, η Επιτροπή ανακοίνωσε στο Ηνωμένο Βασίλειο ότι διέθετε όλες τις απαραίτητες πληροφορίες για την αξιολόγηση του αιτήματος. |120 | Γενικό πλαίσιο Κατά κανόνα, το άρθρο 21 παράγραφος 1 στοιχείο α) της οδηγίας 77/388/EΟΚ, όπως έχει διατυπωθεί στο άρθρο 28ζ της εν λόγω οδηγίας, ορίζει ότι, στο εσωτερικό καθεστώς, ο φόρος προστιθέμενης αξίας (ΦΠΑ) οφείλεται έναντι του Δημοσίου από τον υποκείμενο στο φόρο ο οποίος πραγματοποιεί φορολογητέα παράδοση αγαθών. Το Ηνωμένο Βασίλειο επιθυμεί να εφαρμόσει μηχανισμό αντιστροφής της επιβάρυνσης ("reverse charge"), με τον οποίο ο υποκείμενος στον φόρο προς τον οποίο πραγματοποιείται η παράδοση των αγαθών καθίσταται υπόχρεος του ΦΠΑ έναντι του Δημοσίου όσον αφορά τα ακόλουθα αγαθά : κινητά τηλέφωνα, μικροκυκλώματα/μικροεπεξεργαστές/κεντρικές μονάδες επεξεργασίας, ηλεκτρονικά μέσα αποθήκευσης για χρήση με υπολογιστές, συσκευές κινητής τηλεφωνίας ή ειδικές ηλεκτρονικές συσκευές, ηλεκτρονικές συσκευές που χρησιμεύουν για την αποθήκευση, την επεξεργασία ή την εγγραφή ηλεκτρονικών δεδομένων, όπως: ψηφιακές μηχανές λήψεως και βιντεοκάμερες χειρός, ψηφιακές συσκευές χειρός για την αναπαραγωγή του ήχου, όπως συσκευές αναπαραγωγής MP3, ψηφιακά μαγνητοσκόπια χειρός και φορητές συσκευές ανάγνωσης DVD, ασύρματες συσκευές που παρέχουν υπηρεσίες ηλεκτρονικού ταχυδρομείου, τηλεφωνίας, μηνυματοδοσίας κειμένου, φυλλομετρητή Internet και άλλους τύπους ασύρματης πρόσβασης δεδομένων, υπολογιστές χειρός, συσκευές χειρός ή φορητές συσκευές προσδιορισμού θέσης για δορυφορικά συστήματα πλοήγησης, κονσόλες παιχνιδιών με οθόνη ή του τύπου που χρησιμοποιείται με τηλεόραση ή υπολογιστή. Συνεπεία του μέτρου αυτού, η τιμή που καταβάλλεται από τον πελάτη στον προμηθευτή των εν λόγω προϊόντων δεν θα περιλαμβάνει το οφειλόμενο ποσό ΦΠΑ. Αντιθέτως, ο πελάτης θα πρέπει να εμφανίσει αυτό το ποσό στη δική του δήλωση ΦΠΑ. Σύμφωνα με τους συνήθεις κανόνες, θα αφαιρεί επίσης το εν λόγω ποσό ΦΠΑ στην ίδια δήλωση. Ως εκ τούτου, κανένας φόρος δεν θα βαρύνει τις εν λόγω παραδόσεις αγαθών μεταξύ προσώπων που υπέχουν πλήρη φορολογική υποχρέωση, και ο έμπορος λιανικής πώλησης, που αποτελεί τον τελευταίο κρίκο της αλυσίδας εφοδιασμού, θα είναι υπόχρεος του συνολικού ποσού ΦΠΑ έναντι του Δημοσίου. Κατ’ αυτόν τον τρόπο, το ΗΒ επιθυμεί να παρεκκλίνει από μια θεμελιώδη αρχή του ΦΠΑ: το σύστημα τμηματικής πληρωμής του ΦΠΑ στο πλαίσιο του οποίου κάθε υποκείμενο στο φόρο πρόσωπο της αλυσίδας εφοδιασμού καταβάλλει μέρος του τελικού οφειλόμενου ποσού ΦΠΑ επί της παράδοσης των αγαθών. Το πρόβλημα της φοροδιαφυγής στο Ηνωμένο Βασίλειο Η παράδοση των προαναφερθέντων αγαθών έχει ως συνέπεια υψηλό επίπεδο φοροδιαφυγής στο Ηνωμένο Βασίλειο. Η συνηθέστερη μορφή φοροδιαφυγής είναι η τιμολόγηση των παραδόσεων από εγγεγραμμένο στα μητρώα ΦΠΑ προμηθευτή, ο οποίος στη συνέχεια εξαφανίζεται χωρίς να καταβάλει τον ΦΠΑ. Χορηγεί ωστόσο στον πελάτη έγκυρο τιμολόγιο ΦΠΑ, το οποίο του επιτρέπει να ανακτήσει τον καταβληθέντα κατά τα προηγούμενα στάδια ΦΠΑ. Ως εκ τούτου, το Δημόσιο ενώ δεν εισπράττει τον οφειλόμενο επί της παράδοσης ΦΠΑ, πρέπει να χορηγήσει στον επόμενο έμπορο της αλυσίδας πίστωση προκαταβληθέντος ΦΠΑ, σαν να είχε πράγματι καταβληθεί ο ΦΠΑ. Η πρακτική αυτή έχει ενθαρρύνει την ενδοκοινοτική απάτη την καλούμενη «του αφανούς εμπόρου», που αποτελεί μια υπερσύγχρονη και καλά οργανωμένη επίθεση κατά του συστήματος ΦΠΑ, η οποία προέρχεται συχνά από εγκληματικές οργανώσεις. Εκμεταλλεύεται μια ευκαιρία που παρέχεται από το μεταβατικό καθεστώς ΦΠΑ, βάσει του οποίου οι παραδόσεις που πραγματοποιεί προμηθευτής ενός κράτους μέλους σε πελάτη που βρίσκεται σε άλλο κράτος μέλος απαλλάσσονται από την καταβολή του ΦΠΑ στο κράτος αποστολής. Αντιθέτως, ο πελάτης είναι υπόλογος του ΦΠΑ στο κράτος προορισμού (μια μορφή αντιστροφής της επιβάρυνσης του τύπου που περιγράφηκε ήδη, αλλά περιορισμένη σε μεμονωμένες παραδόσεις). Όταν ο πελάτης εξαφανίζεται χωρίς να καταβάλει τον οφειλόμενο ΦΠΑ για την παράδοση προϊόντων μεγάλης αξίας όπως εκείνων που αποτελούν αντικείμενο του παρόντος αιτήματος, η απώλεια εσόδων μπορεί να είναι σημαντική. Επιπροσθέτως, τα πρόσωπα που διαπράττουν αυτού του είδους την απάτη συχνά οργανώνουν σειρά παραδόσεων κατά τις οποίες τα ίδια προϊόντα είναι δυνατόν να κυκλοφορούν πολλές φορές μεταξύ των κρατών μελών (απάτη του τύπου «γαϊτανάκι»). Κατ’ αυτόν τον τρόπο, το ποσό που έχει απολέσει το Δημόσιο μπορεί να είναι πολλαπλάσιο του ποσού του οφειλόμενου φόρου για μία μόνο παράδοση αγαθών. Το κόστος της απάτης αυτού του είδους για το Ηνωμένο Βασίλειο υπολογίζεται μεταξύ 6 750 εκατ. και 11 000 εκατ. λιρών στερλίνων. Κατά τα τελευταία έτη, η απάτη έχει προσλάβει μεγάλες διαστάσεις στο Ηνωμένο Βασίλειο και έχει καταστεί ακόμη πιο πολύπλοκη, ως αντίδραση σε διάφορες παρεμβάσεις. Σύμφωνα με τις τελευταίες δημοσιευθείσες εκτιμήσεις, κατά την περίοδο 2004-2005, η απάτη του «αφανούς εμπόρου» κυμαινόταν μεταξύ 1 120 εκατ. και 1 900 εκατ. λιρών Αγγλίας. Εντούτοις, πιο πρόσφατοι επιχειρηματικοί δείκτες στο Ηνωμένο Βασίλειο παρουσιάζουν αύξηση των επιπέδων απάτης, παρά τις εντατικές προσπάθειες εξάλειψης του φαινομένου αυτού και τη χρησιμοποίηση των μέσων που διαθέτουν όλα τα κράτη μέλη στο πλαίσιο της κοινοτικής νομοθεσίας. Για την καταπολέμηση αυτής της εγκληματικής δραστηριότητας, η κυβέρνηση του Ηνωμένου Βασιλείου επιθυμεί να εφαρμόσει μηχανισμό αντιστροφής της επιβάρυνσης. Κατά την άποψή της, ο μηχανισμός αυτός θα καταστείλει αυτή τη μορφή απάτης με την εξάλειψη κάθε δυνατότητας κέρδους. Εάν δεν επιβάλλεται ΦΠΑ, δεν υπάρχει λόγος για τον δυνάμει «αφανή έμπορο» να εξαφανιστεί χωρίς να καταβάλει στο δημόσιο τον εισπραχθέντα ΦΠΑ επί της τιμής που κατέβαλε ο πελάτης. Ο μηχανισμός θα περιοριστεί στο φάσμα των αγαθών που θεωρείται ότι αποτελούν τους κυριότερους στόχους των περιπτώσεων ενδοκοινοτικής απάτης του «αφανούς εμπόρου» με αποτέλεσμα την αποτροπή σημαντικής περαιτέρω απώλειας εσόδων. Δεδομένου ότι περιορίζεται σε μικρό φάσμα αγαθών, το προτεινόμενο σύστημα δεν θα έχει το χαρακτήρα γενικευμένου μηχανισμού αντιστροφής της επιβάρυνσης, ούτε το στόχο να καταστεί ένας τέτοιος μηχανισμός. Το σύστημα επομένως δεν αναμένεται να επιφέρει θεμελιώδεις αλλαγές στο τρέχον καθεστώς ΦΠΑ, το οποίο βασίζεται στην τμηματική πληρωμή του φόρου. Παράλληλα, το Ηνωμένο Βασίλειο θα θεσπίσει ορισμένες υποχρεώσεις σε θέματα ελέγχου και κοινοποίησης, ούτως ώστε να διασφαλιστεί ότι οι φορολογικές αρχές έχουν στη διάθεσή τους τις απαιτούμενες πληροφορίες για την αξιολόγηση της αποτελεσματικής λειτουργίας του μέτρου. Οι εν λόγω απαιτήσεις μπορεί να είναι παρόμοιες με εκείνες που προβλέπονται τη στιγμή αυτή όσον αφορά την κοινοποίηση ενδοκοινοτικών παραδόσεων αγαθών. Για λόγους απλούστευσης, το Ηνωμένο Βασίλειο θα επιθυμούσε να καθορίσει όριο 1.000 λιρών στερλίνων (περίπου 1 480 ευρώ) κάτω του οποίου οι προμήθειες δεν θα υπόκεινται στον μηχανισμό αντιστροφής της επιβάρυνσης. Με τον τρόπο αυτό θα μειωθούν πιθανές δυσχέρειες για τους εμπόρους λιανικής πώλησης και τους πελάτες των μικρών επιχειρήσεων. Παράλληλα, το όριο αυτό θα είναι αρκετά χαμηλό ώστε να αποφεύγεται η κατάτμηση των πωλήσεων σε μικρές παρτίδες με στόχο την αποφυγή του μηχανισμού αντιστροφής της επιβάρυνσης. Η άποψη της Επιτροπής για το αίτημα Όταν η Επιτροπή λαμβάνει αίτημα σύμφωνα με το άρθρο 27, εξετάζει αν πληρούνται οι βασικοί όροι αποδοχής του, και συγκεκριμένα εξετάζει αν το προτεινόμενο ειδικό μέτρο απλουστεύει τις διαδικασίες για τους υποκείμενους στο φόρο και τις φορολογικές αρχές ή αν η πρόταση επιτρέπει να αποφευχθούν ορισμένοι τύποι φοροδιαφυγής ή φοροαποφυγής. Στο πλαίσιο αυτό, η Επιτροπή φρονίζει να εξασφαλίσει ότι οι παρεκκλίσεις δεν θίγουν την καλή λειτουργία του γενικού καθεστώτος ΦΠΑ. Στο πλαίσιο αυτό υπέβαλε το 2005 την πρόταση[1] για την τροποποίηση της οδηγίας 77/388/ΕΟΚ όσον αφορά ορισμένα μέτρα που αποσκοπούν στο να απλουστεύσουν τη διαδικασία επιβολής του φόρου προστιθέμενης αξίας και να συνδράμουν στην πάταξη της φοροδιαφυγής ή φοροαποφυγής, και για την κατάργηση ορισμένων αποφάσεων χορήγησης παρεκκλίσεων που θα επέτρεπαν σε όλα τα κράτη μέλη να εφαρμόζουν παρεκκλίσεις που είχαν αποδειχθεί χρήσιμες και αποτελεσματικές. Ειδικότερα, η Επιτροπή συνήθως αποφεύγει να προτείνει την αποδοχή αιτήματος για εφαρμογή του μηχανισμού αντιστροφής της επιβάρυνσης, εφόσον το μέτρο αυτό καταργεί ένα βασικό χαρακτηριστικό του καθεστώτος ΦΠΑ, συγκεκριμένα την τμηματική πληρωμή. Πράγματι, το ειδικό καθεστώς για τον χρυσό που προβλέπεται στο άρθρο 26β της έκτης οδηγίας ΦΠΑ θα μπορούσε να εξομοιωθεί με τον μηχανισμό αντιστροφής της επιβάρυνσης. Ωστόσο, το πεδίο εφαρμογής αυτών των διατάξεων είναι προσεκτικά στοχοθετημένο και περιορισμένο. Συμπέρασμα Το αίτημα του Ηνωμένου Βασιλείου επιχειρεί να χρησιμοποιήσει το άρθρο 27 για να επιφέρει θεμελιώδεις αλλαγές στο καθεστώς ΦΠΑ κατά την έννοια ενός γενικευμένου μηχανισμού αντιστροφής της επιβάρυνσης, ακόμη και αν εφαρμόζεται αυτός σε περιορισμένο φάσμα αγαθών. Αυτό θα είχε ως συνέπεια την υπαγωγή των υποκείμενων στο φόρο στους οικείους τομείς σε τρία διαφορετικά φορολογικά καθεστώτα: στο «κλασικό» καθεστώς ΦΠΑ, στο μηχανισμό αντιστροφής της επιβάρυνσης για τις παραδόσεις μεταξύ επιχειρήσεων που πληρούν ορισμένα κριτήρια, στο ενδοκοινοτικό καθεστώς. Κατ’ αυτόν τον τρόπο, είναι δυνατόν να επιβαρυνθεί η ήδη πολύπλοκη λογιστική των επιχειρήσεων. Επιπλέον, ενδέχεται να επιβληθούν περισσότερες απαιτήσεις συμμόρφωσης (για επαλήθευση της φύσης των πελατών και κοινοποίηση των συναλλαγών) σε όλες τις επιχειρήσεις, περιλαμβανομένων των έντιμων επιχειρήσεων στους σχετικούς τομείς. Τέλος, η εφαρμογή του μηχανισμού αντιστροφής της επιβάρυνσης ενδέχεται να δημιουργήσει νέους κινδύνους για απάτη ιδίως στο επίπεδο της τελικής κατανάλωσης και θα πρέπει συνεπώς να συνοδεύεται από κατάλληλα μέτρα ελέγχου προκειμένου να διασφαλιστεί ότι ο τελικός καταναλωτής δεν θα διαφεύγει το φόρο εξαιτίας της έλλειψης ορθά λειτουργούντος συστήματος τμηματικής πληρωμής. Αν και αναγνωρίζει αυτά τα μειονεκτήματα, η Επιτροπή είναι ωστόσο της γνώμης ότι το αίτημα μπορεί να θεωρηθεί ότι ανταποκρίνεται στα κριτήρια του άρθρου 27. Πράγματι, το μέτρο είναι δυνατόν να εξαλείψει την ενδοκοινοτική απάτη του «αφανούς εμπόρου» και ως εκ τούτου να καταπολεμήσει μία συγκεκριμένη μορφή απάτης. Τίθεται ωστόσο το θέμα του κατά πόσον το μέτρο αυτό τηρεί την αρχή της αναλογικότητας, λαμβανομένης υπόψη της σχέσης μεταξύ του μεγέθους της απάτης και της μη δόλιας δραστηριότητας στον σχετικό τομέα. Το πεδίο εφαρμογής του μέτρου είναι σχετικά ευρύ, δεδομένου ότι καλύπτει μεγάλο μέρος του τομέα των ηλεκτρονικών, αλλά, σύμφωνα με τα στοιχεία που διαβίβασε το Ηνωμένο Βασίλειο, ο αριθμός των υποκείμενων στο φόρο τους οποίους αφορά το μέτρο και η οικονομική σπουδαιότητα των δραστηριοτήτων είναι περιορισμένα (περίπου 22 500 υποκείμενοι στο φόρο επί συνόλου 1 900 000 επιχειρήσεων εγγεγραμμένων στα μητρώα ΦΠΑ). Λαμβανομένων υπόψη των σημαντικότατων φορολογικών εσόδων που διακυβεύονται και της σχετικά περιορισμένης επιβάρυνσης που απορρέει για το θεμιτό εμπόριο, ακόμη και μια ευρεία εφαρμογή του μέτρου φαίνεται να συμβαδίζει με το πεδίο εφαρμογής του άρθρου 27. Παράλληλα, πρέπει να αναγνωριστεί ότι και σε άλλα κράτη μέλη υπάρχουν παρόμοιες μορφές απάτης (που πλήττουν τις ίδιες κατηγορίες ή άλλους τύπους αγαθών) και ότι τα κράτη αυτά θα μπορούσαν να ζητήσουν παρόμοιες παρεκκλίσεις από το άρθρο 21 της έκτης οδηγίας ΦΠΑ. Το γεγονός αυτό θα συνεπαγόταν σωρεία διαφορετικών υποχρεώσεων για τους υποκείμενους στο φόρο σε διαφορετικά κράτη μέλη και, ως εκ τούτου, σύγκρουση με τις απαιτήσεις μιας ορθώς λειτουργούσας εσωτερικής αγοράς. Επομένως, η πρόταση για τη χορήγηση της αιτούμενης παρέκκλισης πρέπει επίσης να καθορίσει τα βασικά στοιχεία για την εφαρμογή του μηχανισμού αντιστροφής της επιβάρυνσης και να περιορίσει τη χρονική του διάρκεια προκειμένου να καταστεί δυνατή η αξιολόγηση της αποτελεσματικότητάς του (τόσο όσον αφορά την ενδοκοινοτική απάτη του αφανούς εμπόρου όσο και την απάτη στο στάδιο της τελικής κατανάλωσης) και του αντικτύπου του στη λειτουργία της εσωτερικής αγοράς. Με την παρούσα πρόταση προβλέπεται να επιτραπεί η αντιστροφή της επιβάρυνσης μέχρι τις 31 Δεκεμβρίου 2009. |139 | Ισχύουσες διατάξεις στον τομέα τον οποίο αφορά η πρόταση Δεν υπάρχουν ισχύουσες διατάξεις στο πεδίο της πρότασης. |141 | Συνέπεια με τις λοιπές πολιτικές και στόχους της Ένωσης Η πρόταση είναι συνεπής με τον γενικό στόχο της στήριξης των κρατών μελών στην καταπολέμηση της φοροδιαφυγής. |Διαβουλεύσεις με τα ενδιαφερόμενα μέρη και αξιολογηση του αντικτυπου |Διαβουλεύσεις με τα ενδιαφερόμενα μέρη |219 | Δεν ισχύει. |Συγκέντρωση και χρησιμοποίηση των εκτιμήσεων εμπειρογνωμόνων |229 | Δεν υπήρξε ανάγκη προσφυγής σε εξωτερικούς εμπειρογνώμονες. |230 | Αξιολόγηση αντικτύπου Στόχος της πρότασης απόφασης είναι η καταπολέμηση της φοροδιαφυγής σε θέματα ΦΠΑ και ως εκ τούτου αναμένεται να έχει θετικό αντίκτυπο στα έσοδα ΦΠΑ. Εντούτοις, το μέτρο θα έχει αρνητικό αντίκτυπο στο εμπόριο, εφόσον οι διατάξεις θα είναι διαφορετικές από εκείνες που ισχύουν για τη συνήθη παράδοση αγαθών. Η λογιστική των επιχειρήσεων που δεν διαθέτουν αποκλειστικά στο εμπόριο αγαθά τα οποία αποτελούν αντικείμενο της παρέκκλισης θα καταστεί πιο περίπλοκη. Οι προβλεπόμενοι μηχανισμοί ελέγχου θα επιβάλλουν πρόσθετες υποχρεώσεις στον σχετικό επιχειρηματικό τομέα. Είναι επομένως σαφές ότι η παρούσα παρέκκλιση δεν ανταποκρίνεται στον στόχο απλούστευσης που προβλέπεται στο άρθρο 27 και αποσκοπεί μόνο στην πρόληψη ειδικών μορφών φοροδιαφυγής. Δεδομένου ότι δεν υπάρχει, προφανώς, εγγύηση ότι το μέτρο που προβλέπει το ΗΒ θα εξαλείψει τα προαναφερθέντα φαινόμενα απάτης, η Επιτροπή προτείνει παρέκκλιση περιορισμένης διάρκειας. Αν και σε κάθε περίπτωση, ο αντίκτυπος του μέτρου θα είναι περιορισμένος λόγω του περιορισμένου πεδίου εφαρμογής του, η αποτελεσματικότητά του θα αξιολογηθεί από το ΗΒ και θα ανακοινωθεί στην Επιτροπή. |Νομικα στοιχεια της προτασης |305 | Σύνοψη της προτεινόμενης δράσης Χορήγηση άδειας στο Ηνωμένο Βασίλειο να εφαρμόσει ειδικό μέτρο κατά παρέκκλιση από το άρθρο 21 παράγραφος 1 στοιχείο α) της έκτης οδηγίας 77/388/ΕΟΚ του Συμβουλίου όσον αφορά τη χρήση μηχανισμού αντιστροφής της επιβάρυνσης για εσωτερικές παραδόσεις κινητών τηλεφώνων, μικροκυκλωμάτων/μικροεπεξεργαστών, ηλεκτρονικών μέσων αποθήκευσης και ηλεκτρονικών συσκευών χειρός που χρησιμοποιούνται για την αποθήκευση, την επεξεργασία ή την εγγραφή ηλεκτρονικών δεδομένων. |310 | Νομική βάση Άρθρο 27 παράγραφος 1 της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών – Κοινό σύστημα φόρου προστιθεμένης αξίας: ομοιόμορφη φορολογική βάση |329 | Αρχή της επικουρικότητας Η πρόταση εμπίπτει στην αποκλειστική αρμοδιότητα της Κοινότητας. Κατά συνέπεια, η αρχή της επικουρικότητας δεν ισχύει. |Αρχή της αναλογικότητας Η πρόταση είναι σύμφωνη με την αρχή της αναλογικότητας για τους ακόλουθους λόγους. |331 | Η παρούσα απόφαση αφορά άδεια που χορηγείται σε κράτος μέλος κατόπιν αιτήσεώς του και δεν αποτελεί, επομένως, υποχρέωση. |332 | Δεδομένου του σαφώς καθορισμένου πεδίου εφαρμογής της παρέκκλισης, το ειδικό μέτρο φαίνεται να είναι ανάλογο με τον επιδιωκόμενο στόχο, λαμβανομένης υπόψη της κλίμακας και του όγκου των σχετικών απωλειών. |Επιλογή του νομικού μέσου |341 | Προτεινόμενα νομικά μέσα : άλλα. |342 | Άλλα μέσα δεν θα ήταν κατάλληλα για τους ακόλουθους λόγους. Σύμφωνα με το άρθρο 27 της έκτης οδηγίας 77/388/ΕΟΚ του Συμβουλίου περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών, παρέκκλιση από τους κοινούς κανόνες ΦΠΑ επιτρέπεται μόνο με άδεια του Συμβουλίου, το οποίο αποφασίζει ομόφωνα μετά από πρόταση της Επιτροπής. Η απόφαση του Συμβουλίου είναι η μόνη κατάλληλη νομική πράξη, επειδή μπορεί να απευθυνθεί σε ένα συγκεκριμένο κράτος μέλος. |Δημοσιονομικές επιπτώσεις |409 | Η πρόταση δεν έχει αρνητικές επιπτώσεις στον κοινοτικό προϋπολογισμό. |Συμπληρωματικές πληροφορίες |Ρήτρα επανεξέτασης/αναθεώρησης/λήξης ισχύος |533 | Η πρόταση περιλαμβάνει ρήτρα λήξης ισχύος. |E-5037 |1.  ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥμε την οποία επιτρέπεται στο Ηνωμένο Βασίλειο να θεσπίσει ειδικό μέτρο παρέκκλισης από το άρθρο 21 παράγραφος 1 στοιχείο α) της οδηγίας 77/388/ΕΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσως των νομοθεσιών των κρατών μελών των σχετικών με τους φόρους κύκλου εργασιών - Κοινό σύστημα φόρου προστιθέμενης αξίας: ομοιόμορφη φορολογική βάση[2], και ιδίως το άρθρο 27 παράγραφος 1,την πρόταση της Επιτροπής[3],Εκτιμώντας τα ακόλουθα :(1) Με επιστολή που πρωτοκολλήθηκε στη Γενική Γραμματεία της Επιτροπής, στις 10 Φεβρουαρίου 2006, το Ηνωμένο Βασίλειο ζήτησε να του επιτραπεί η θέσπιση ειδικού μέτρου παρέκκλισης από το άρθρο 21 παράγραφος 1 στοιχείο α) της οδηγίας 77/388/ΕΟΚ όσον αφορά τον υπόχρεο του φόρου προστιθέμενης αξίας (ΦΠΑ).(2) Σύμφωνα με το άρθρο 27 παράγραφος 2 της οδηγίας 77/388/EΟΚ, η Επιτροπή, με επιστολή της 18ης Ιουλίου 2006, ενημέρωσε τα λοιπά κράτη μέλη σχετικά με το αίτημα που υπέβαλε το Ηνωμένο Βασίλειο. Με επιστολή της 19ης Ιουλίου 2006, η Επιτροπή ανακοίνωσε στο Ηνωμένο Βασίλειο ότι διέθετε όλες τις απαραίτητες πληροφορίες για την αξιολόγηση του αιτήματος.(3) Δυνάμει του άρθρου 21 παράγραφος 1 στοιχείο α) της οδηγίας 77/388/ΕΟΚ, όπως έχει διατυπωθεί στο άρθρο 28ζ, ο υπόχρεος του φόρου προστιθέμενης αξίας (ΦΠΑ) είναι ο υποκείμενος στο φόρο ο οποίος πραγματοποιεί την παράδοση των αγαθών. Στόχος της παρέκκλισης που ζητεί το Ηνωμένο Βασίλειο είναι να καθίσταται υπόχρεος του φόρου ο υποκείμενος στο φόρο στον οποίο προορίζονται οι παραδόσεις, αλλά μόνον υπό ορισμένους όρους και αποκλειστικά στην περίπτωση κινητών τηλεφώνων, μικροκυκλωμάτων/μικροεπεξεργαστών, ηλεκτρονικών μέσων αποθήκευσης και ηλεκτρονικών συσκευών χειρός που χρησιμοποιούνται για την αποθήκευση, την επεξεργασία ή την εγγραφή ηλεκτρονικών δεδομένων.(4) Στον τομέα αυτό, παρατηρείται φοροδιαφυγή από πολλές επιχειρήσεις, οι οποίες δεν καταβάλλουν τον ΦΠΑ στις φορολογικές αρχές μετά την πώληση των προϊόντων τους. Οι πελάτες τους, ωστόσο, οι οποίοι διαθέτουν έγκυρο τιμολόγιο, εξακολουθούν να δικαιούνται φορολογική έκπτωση. Στην πιο επιθετική μορφή της φοροδιαφυγής, τα ίδια προϊόντα παραδίδονται πολλές φορές, μέσω του μηχανισμού τύπου "γαϊτανάκι", χωρίς να καταβάλλεται ΦΠΑ στις φορολογικές αρχές. Με τον καθορισμό, στις περιπτώσεις αυτές, του προσώπου στον οποίο παραδίδονται τα αγαθά ως υπόχρεου του ΦΠΑ, η παρέκκλιση αναμένεται να εξαλείψει κάθε απόπειρα φοροδιαφυγής αυτής της μορφής, χωρίς να τροποποιηθεί το ποσό του οφειλόμενου ΦΠΑ.(5) Για να διασφαλιστεί η αποτελεσματική λειτουργία της παρέκκλισης και να αποτραπεί η μετατόπιση της φοροδιαφυγής σε άλλα προϊόντα ή προς το λιανικό εμπόριο, το Ηνωμένο Βασίλειο πρέπει να θεσπίσει κατάλληλες διατάξεις σε θέματα ελέγχου και κοινοποίησης. Η Επιτροπή πρέπει να ενημερώνεται για τη θέσπιση των ειδικών μέτρων καθώς και για την παρακολούθηση και τη γενική αξιολόγηση της λειτουργίας της παρέκκλισης.(6) Το μέτρο είναι ανάλογο προς τους επιδιωκόμενους στόχους, δεδομένου ότι δεν προορίζεται για γενική εφαρμογή, αλλά αφορά μόνον ένα συγκεκριμένο τομέα υψηλού κινδύνου που περιλαμβάνει ορισμένα προσεκτικά καθορισμένα προϊόντα για τα οποία η κλίμακα και οι διαστάσεις της φοροδιαφυγής έχουν προκαλέσει σημαντική απώλεια φορολογικών εσόδων. Επιπλέον, δεδομένου ότι ο εν λόγω τομέας είναι περιορισμένος, η παρέκκλιση δεν μπορεί να θεωρηθεί ισοδύναμη με ένα γενικό μέτρο.(7) Είναι σκόπιμο να περιοριστεί χρονικά η διάρκεια ισχύος της άδειας, δεδομένου ότι δεν υπάρχει καμία εγγύηση ότι θα επιτευχθούν οι στόχοι του μέτρου, ούτε είναι δυνατό να αξιολογηθεί επακριβώς εκ των προτέρων ο αντίκτυπος του μέτρου στη λειτουργία του συστήματος ΦΠΑ στο Ηνωμένο Βασίλειο και στα άλλα κράτη μέλη. Επιπλέον, θα πρέπει να αξιολογηθεί καταλλήλως ο αντίκτυπος του μέτρου και της εφαρμογής του στη λειτουργία της εσωτερικής αγοράς.(8) Η παρέκκλιση δεν έχει αρνητικές επιπτώσεις στους ίδιους πόρους της Κοινότητας που προέρχονται από τον ΦΠΑ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Κατά παρέκκλιση του άρθρου 21 παράγραφος 1 στοιχείο α) της οδηγίας 77/388/ΕΟΚ, όπως έχει διατυπωθεί στο άρθρο 28ζ αυτής, επιτρέπεται στο Ηνωμένο Βασίλειο να ορίσει ως υπόχρεο του φόρου προστιθέμενης αξίας (ΦΠΑ) τον υποκείμενο στο φόρο στον οποίο παραδίδονται τα ακόλουθα αγαθά:(1) κινητά τηλέφωνα, ήτοι συσκευές που έχουν κατασκευαστεί ή προσαρμοστεί για χρήση σε αναγνωρισμένο δίκτυο και λειτουργούν σε συγκεκριμένες συχνότητες, ανεξαρτήτως του αν χρησιμοποιούνται για άλλους σκοπούς·(2) διατάξεις ολοκληρωμένων κυκλωμάτων, όπως μικροεπεξεργαστών και κεντρικών μονάδων επεξεργασίας πριν από την ενσωμάτωσή τους σε προϊόντα προοριζόμενα για τον τελικό χρήστη·(3) ηλεκτρονικά μέσα αποθήκευσης και κάρτες ηλεκτρονικών υπολογιστών, όπως μνήμες τύπου Memory Stick, CD-Rom και κάρτες SD, που χρησιμοποιούνται με ηλεκτρονικούς υπολογιστές ή με οποιαδήποτε άλλη συσκευή που αναφέρεται στα σημεία (1) και (4)·(4) ηλεκτρονικές συσκευές που χρησιμεύουν για την αποθήκευση, την επεξεργασία ή την εγγραφή ηλεκτρονικών δεδομένων, όπως:α) συσκευές χειρός για την εγγραφή ή αναπαραγωγή ήχου ή/και εικόνας·β) ψηφιακές συσκευές χειρός για την αναπαραγωγή του ήχου, όπως οι συσκευές αναπαραγωγής MP3·γ) ψηφιακά μαγνητοσκόπια χειρός και φορητές συσκευές ανάγνωσης DVD·δ) ασύρματες συσκευές που παρέχουν υπηρεσίες ηλεκτρονικού ταχυδρομείου, τηλεφωνίας, μηνυματοδοσίας κειμένου, φυλλομετρητή Internet και άλλους τύπους ασύρματης πρόσβασης δεδομένων, καθώς και υπολογιστές χειρός·ε) συσκευές χειρός ή φορητές συσκευές προσδιορισμού θέσης για δορυφορικά συστήματα πλοήγησης·στ) κονσόλες παιχνιδιών με οθόνη ή του τύπου που χρησιμοποιείται με τηλεόραση ή υπολογιστή.Η παρέκκλιση εφαρμόζεται στις παραδόσεις αγαθών στις οποίες η βάση επιβολής του φόρου είναι ίση με 1 000 λίρες στερλίνες ή μεγαλύτερη.Άρθρο 2Η παρέκκλιση που προβλέπεται στο άρθρο 1 προϋποθέτει τη θέσπιση από το Ηνωμένο Βασίλειο κατάλληλων και αποτελεσματικών υποχρεώσεων σε θέμα τα ελέγχου και κοινοποίησης όσον αφορά τους υποκείμενους στο φόρο που πραγματοποιούν την παράδοση των αγαθών στα οποία εφαρμόζεται ο μηχανισμός αντιστροφής της επιβάρυνσης σύμφωνα με την παρούσα απόφαση.Άρθρο 3Το Ηνωμένο Βασίλειο ενημερώνει την Επιτροπή για τη λήψη των μέτρων που αναφέρονται στα άρθρα 1 και 2 και, το αργότερο μέχρι τις 31 Δεκεμβρίου 2008, της υποβάλει έκθεση γενικής αξιολόγησης της λειτουργίας των σχετικών μέτρων, ιδίως όσον αφορά την αποτελεσματικότητα του μέτρου και τυχόν στοιχεία που υποδηλώνουν μετατόπιση της φοροδιαφυγής σε άλλα προϊόντα ή στο λιανικό εμπόριο.Άρθρο 4Η ισχύς της παρούσας απόφασης λήγει στις 31 Δεκεμβρίου 2009.Άρθρο 5Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.Βρυξέλλες,Για το ΣυμβούλιοΟ Πρόεδρος[pic][pic][pic][pic][pic][pic] [1] COM(2005) 89 της 16.3.2005· εκδόθηκε ως οδηγία 2006/69/ΕΚ (ΕΕ L 221, 12.8.2006, σ. 9).[2] ΕΕ L 145 της 13.6.1977, σ. 1. Οδηγία όπως τροποποιήθηκε τελευταία με την οδηγία 2006/69/ΕΚ (ΕΕ L 221, 12.8.2006, σ. 9.).[3] ΕΕ C […] της […], σ. […].